钦定古今图书集成/明伦汇编/宫闱典/第119卷 > 《丽人行》杜甫
## 钦定古今图书集成/明伦汇编/宫闱典/第119卷 > 《丽人行》杜甫

三月三日天气新，长安水边多丽人。态浓意远淑且
真，肌理细腻骨肉匀。绣罗衣裳照暮春，蹙金孔雀银
麒麟，头上何所有翠微？叶垂。鬓唇背后何所见，珠
压腰衱稳称身。就中云幕椒房亲，赐名大国虢与秦。
紫驼之峰出翠釜，水精之盘行素鳞。犀筋厌饫久未
下，鸾刀缕切空纷纶。黄门飞鞚不动尘，御厨丝络送
八珍。箫鼓哀吟感鬼神，宾从杂遝实要津。后来鞍马
何逡巡，当轩下马入锦茵。杨花雪落覆白𬞟，青鸟飞
去衔红巾。炙手可热势绝伦，慎莫近前丞相嗔。